CELEX: 32012R1019
Language: sk
Date: 2012-11-06 00:00:00
Title: Vykonávacie nariadenie Komisie (EÚ) č. 1019/2012 zo 6. novembra 2012 , ktorým sa mení a dopĺňa nariadenie (ES) č. 1096/2009, pokiaľ ide o minimálny obsah endo-1,4-beta-xylanázy produkovanej kmeňom Aspergillus niger (CBS 109.713) ako kŕmnej doplnkovej látky pre kurčatá vo výkrme a pre kačice (držiteľ povolenia BASF SE)  Text s významom pre EHP

7.11.2012   
            
            
               SK
            
            
               Úradný vestník Európskej únie
            
            
               L 307/60
            
         VYKONÁVACIE NARIADENIE KOMISIE (EÚ) č. 1019/2012
   zo 6. novembra 2012,
   ktorým sa mení a dopĺňa nariadenie (ES) č. 1096/2009, pokiaľ ide o minimálny obsah endo-1,4-beta-xylanázy produkovanej kmeňom Aspergillus niger (CBS 109.713) ako kŕmnej doplnkovej látky pre kurčatá vo výkrme a pre kačice (držiteľ povolenia BASF SE)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Enzým endo-1,4-beta-xylanáza produkovaná kmeňom Aspergillus niger (CBS 109.713), ktorý patrí do kategórie doplnkových látok „zootechnické doplnkové látky“, bol povolený na obdobie desiatich rokov ako kŕmna doplnková látka pre kurčatá vo výkrme a pre kačice nariadením Komisie (ES) č. 1096/2009 (2) a pre morky vo výkrme nariadením Komisie (ES) č. 1380/2007 (3).
            
         
               (2)
            
            
               Držiteľ povolenia navrhol v súlade s článkom 13 ods. 3 nariadenia (ES) č. 1831/2003 zmeniť podmienky povolenia príslušného enzýmu tým, že sa v prípade použitia pre kurčatá vo výkrme a pre kačice zníži jeho minimálny obsah z 560 TXU/kg na 280 TXU/kg. K žiadosti priložil relevantné podporné údaje.
            
         
               (3)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 2. februára 2012 (4) dospel k záveru, že za nových navrhovaných podmienok použitia je príslušný enzým účinný v minimálnej dávke 280 TXU/kg, na ktorú sa vzťahuje žiadosť. Úrad nepovažuje osobitné požiadavky na monitorovanie po uvedení na trh za potrebné.
            
         
               (4)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (5)
            
            
               Nariadenie (ES) č. 1096/2009 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 1096/2009 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 301, 17.11.2009, s. 3.
   
      (3)  Ú. v. EÚ L 309, 27.11.2007, s. 21.
   
      (4)  Vestník EFSA (EFSA Journal) 2012; 10(2):2575.
   
      PRÍLOHA
      Príloha k nariadeniu (ES) č. 1096/2009 sa nahrádza takto:
      
         
            „PRÍLOHA
            
                        Identifikačné číslo doplnkovej látky
                     
                     
                        Názov držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        Jednotky aktivity/kg kompletného krmiva s obsahom vlhkosti 12 %
                     
                  
                        
                           Kategória zootechnických doplnkových látok. Funkčná skupina: látky zvyšujúce stráviteľnosť.
                        
                     
                  
                        4a62
                     
                     
                        BASF SE
                     
                     
                        endo-1,4-beta-xylanáza
                        EC 3.2.1.8
                     
                     
                        
                                     
                                 
                                 
                                    
                                       Zloženie doplnkovej látky
                                    
                                    prípravok endo-1,4-beta-xylanáza produkovaná kmeňom Aspergillus niger (CBS 109.713) s minimálnou aktivitou:
                                    
                                                 
                                             
                                             
                                                v tuhom stave: 5 600 TXU (1)/g
                                             
                                          
                                                 
                                             
                                             
                                                v kvapalnom stave: 5 600 TXU/ml
                                             
                                          
                              
                                     
                                 
                                 
                                    
                                       Charakteristika účinnej látky
                                    
                                    endo-1,4-beta-xylanáza produkovaná kmeňom Aspergillus niger (CBS 109.713)
                                 
                              
                                     
                                 
                                 
                                    
                                       Analytická metóda
                                        (2)
                                    
                                    viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (arabinoxylán pšenice) pri pH 3,5 a teplote 55 °C
                                 
                              
                     
                        kurčatá vo výkrme
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    V návode na použitie doplnkovej látky a premixu uviesť teplotu pri skladovaní, lehotu skladovateľnosti a stabilitu pri granulovaní.
                                 
                              
                                    2.
                                 
                                 
                                    Odporúčaná maximálna dávka na kilogram kompletného krmiva pre kurčatá vo výkrme a kačice: 800 TXU.
                                 
                              
                                    3.
                                 
                                 
                                    Na použitie v krmive bohatom na škrobové a neškrobové polysacharidy (najmä betaglukány a arabinoxylány).
                                 
                              
                     
                        7.12.2019
                     
                  
                        kačice
                     
                     
                        280 TXU
                     
                  
      
      
         (1)  1 TXU je množstvo enzýmu, ktoré uvoľní 5 μmol redukujúcich cukrov (ekvivalentov xylózy) z arabinoxylánu pšenice za minútu pri pH 3,5 a 55 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.“